Βίκτωρ Β΄ του Άνχαλτ-Μπέρνμπουργκ-Σάουμμπουργκ-Χόιμ

Ο Βίκτωρ Β΄, γερμ. Victor II. (2 Νοεμβρίου 1767 - 22 Απριλίου 1812) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ-Σάουμμπουργκ-Χόιμ (1806-1812).

Βιογραφία
Ήταν ο πρωτότοκος γιος του Καρόλου Λουδοβίκου, πρίγκιπα του Άνχαλτ-Μπέρνμπουργκ-Σάουμμπουργκ-Χόιμ και της Αμαλίας Ελεονόρας, κόρης του Φρειδερίκου Γουλιέλμου, πρίγκιπα του Ζολμς-Μπράουνφελς.

Το 1812 απεβίωσε στο Σάουμμπουργκ σε ηλικία 45 ετών. Δεν είχε άρρενες απογόνους και τον διαδέχθηκε ο θείος του Φρειδερίκος.

Οικογένεια
Νυμφεύτηκε το 1793 την Αμαλία, κόρη του Καρόλου Χριστιανού, πρίγκιπα του Νάσσαου-Βάιλμπουργκ και είχε τέκνα:
 Ερμίνα 1797-1817, παντρεύτηκε τον Ιωσήφ των Αψβούργων-Λωρραίνης, αρχιδούκα της Αυστρίας & παλατινό κόμη της Ουγγαρίας.
 Αδελαΐδα 1800-1820, παντρεύτηκε τον Αύγουστο του Σλέσβιχ-Χόλσταϊν-Γκόττορπ, μεγάλο δούκα του Όλντενμπουργκ. Κόρη τους ήταν η:
 Αμαλία 1818-1875, παντρεύτηκε τον Όθωνα της Ελλάδας.
 Έμμα 1802-1858, παντρεύτηκε τον Γεώργιο Β΄, πρίγκιπα του Βάλντεκ-Πύρμοντ.
 Ίντα 1804-1828, παντρεύτηκε τον Αύγουστο του Σλέσβιχ-Χόλσταϊν-Γκόττορπ, μεγάλο δούκα του Όλντενμπουργκ, χήρο σύζυγο της αδελφής της Αδελαΐδας.

Πηγές
 Ferdinand Siebigk: Das Herzogthum Anhalt, p. 243, Dessau, 1867

Παραπομπές 

Οίκος των Ασκάνια